บางจากกำไรหด62% กัดฟันปันผล55สต.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — “บางจาก” กำไรหด 62% ปี 2553 ขณะที่โทรีเซนไทย พลิกกำไร 145 ล้านบาท ไตรมาสแรก 
บริษัท บางจากปิโตรเลียม (BCP) รายงานผลประกอบการปี 2553 สิ้นสุดวันที่ 31 ธ.ค. 2553 กำไรสุทธิ 2,812.89 ล้านบาท กำไรต่อหุ้น 2.40 บาท ลดลง 4,711.46 ล้านบาท หรือลดลง 62.61% เทียบช่วงเดียวกันปีก่อนที่มีกำไรสุทธิ 7,524.26 ล้านบาท กำไรต่อหุ้น 6.57 บาท 
บริษัท บางจาก ชี้แจงผลดำเนินงานปี 2553 ว่า งบเฉพาะบริษัทมีกำไรสุทธิ 2,649 ล้านบาท บริษัทย่อยมีกำไรสุทธิ 259 ล้านบาท แต่มีรายการระหว่างกัน 19 ล้านบาท และบวกกำไรส่วนที่เป็นของผู้ถือหุ้นส่วนน้อย 76 ล้านบาท 
ฐานะการเงินรวมมีสินทรัพย์รวม 62,453 ล้านบาท เพิ่มขึ้นจากเดือน ธ.ค. 2552 จำนวน 8,562 ล้านบาท หรือเพิ่มขึ้น 15.9% มีหนี้สินรวม 35,402 ล้านบาท และส่วนผู้ถือหุ้น 27,052 ล้านบาท ซึ่งในส่วนนี้รวมส่วนผู้ถือหุ้นส่วนน้อยไว้ 164 บาท
อย่างไรก็ตาม บริษัท บางจาก ประกาศจ่ายเงินปันผลหุ้นละ 0.55 บาท 
ด้านบริษัท โทรีเซนไทย เอเยนต์ซีส์ (TTA) รายงานผลดำเนินงานไตรมาสแรกสิ้นสุดวันที่ 31 ธ.ค. 2553 ว่า มีกำไรสุทธิ 145.5 ล้านบาท กำไรต่อหุ้น 0.21 บาท เทียบช่วงเดียวกันปีก่อนขาดทุน 65 ล้านบาท
สำหรับไตรมาสแรกมีรายได้จากการดำเนินงานเท่ากับ 4,633 ล้านบาท มีกำไรจากการดำเนินงาน 510 ล้านบาท เพิ่มขึ้น 26% เทียบไตรมาสเดียวกันปีก่อนที่มีกำไรจากการดำเนินงานเพียง 403.68 ล้านบาท